Burburtia Apay a dagiti babassit a babakko agbalin
sakit ti bakrangmo? Kaska la agpasgar nga ampo, maysa a burburtia, di mapugtuan di maipudosan, matumpongan? Awan man lat’ denggem a palawag wenno panangay-ayo. Sika ta sika lattan addaan karbengan, addaan kalintegan nga agbassawang. Nalabit, no awanakton a madaldalapus ken makitkita, saanton nga agpanaas ’ta rikna kaskanton nakatukno iti atang, kukuamton ti lubong, awanton inka kagura. Ngamin, awanto metten ti dillawem, tubngarem, guraem ti uray la. Awanto metten ti maipas, ti masair, mangpugpugto no ania dagiti gapu, mangbirbirok sungbat ti burburtia. Bareng umagibasto ’ta panunot a makaila met ti agmaymaysa , awanan kasaranay. Awitmonton dagensen ti lubong (wenno nam-ay). Sanaang, saligemgem, wenno tarumpingay, kukuam! Awan ammok a nagkurangak, ammom dayta, di met. Kaltaang ti rabii, napaidaman ridep, talinaay ti nakem. Pampanunot nga agsisimparat mangted kired umarakup nalamiis a tanem
ilo_Latn ilo_Latn